ai4bharat/Pralekha huggingface dataset:
जल शक्ति मंत्रालय
दूसरा राष्ट्रीय जल पुरस्कार
जल शक्ति मंत्रालय की ओर से 11 और 12 नवंबर, 2020 को वर्ष 2019 के लिए राष्ट्रीय जल पुरस्कार  दिया जाएगा। यह मंत्रालय द्वारा दिया जा रहा दूसरा राष्ट्रीय जल पुरस्कार है। पुरस्कार वितरण समारोह  वर्चुअल तरीके से आयोजित किया जाएगा। यह पुरस्कार जल संसाधन संरक्षण और प्रबंधन के क्षेत्र में सराहनीय कार्य करने वाले व्यक्तियों/संगठनों को प्रोत्साहित करने के लिए दिया जाता है। इसके अलावा, इसके माध्यम से लोगों में जल के महत्व के बारे में जागरूकता पैदा करने और उन्हें जल के इस्तेमाल के बेहतरीन तरीके अपनाने के लिए प्रेरित करने का प्रयास किया जाता है। विभिन्न श्रेणियों में दिए जाने वाले इस पुरस्कार के तहत विजेताओं को प्रशस्ति पत्र, ट्रॉफी और नकद राशि दी जाएगी।
राष्ट्रीय जल पुरस्कार का उद्देश्य जल संरक्षण के क्षेत्र में देशभर में व्यक्तियों और संगठनों द्वारा किए जा रहे अच्छे कार्यों और प्रयासों के साथ ही जलसमृद्ध भारत के सरकार के दृष्टिकोण पर मुख्य रूप से ध्यान केन्द्रित करना है। पुरस्कार समारोह जल क्षेत्र से जुड़े विषयों पर स्टार्ट-अप के साथ-साथ अग्रणी संगठनों को जुड़ने और विचार करने का एक अच्छा अवसर प्रदान करता है। यह आयोजन सभी लोगों और संगठनों की एक मजबूत साझेदारी को आगे बढ़ाने और जल संसाधन संरक्षण और प्रबंधन गतिविधियों में हितधारकों को जोड़ने के लिए एक बेहतर मौका देता है।
राष्ट्रीय जल पुरस्कार 2019 की शुरूआत सितंबर 2019 माइ गॉव पोर्टल केंद्रीय भूमि जल बोर्ड के ईमेल के माध्यम से की गई थी। पुरस्कार के लिए प्रविष्टियां भेजने की अंतिम तारीख 31 दिसंबर, 2019 तक कुल 1112 वैध आवेदन प्राप्त हुए थे। विजेताओं के चयन के लिए श्री शशि शेखर, पूर्व सचिव, डीडब्ल्यूआर, आरडी और जीआर की अध्यक्षता में एक जूरी समिति का गठन किया गया। केंद्रीय भूमि जल बोर्ड और केंद्रीय जल आयोग के सदस्यों के साथ दो स्क्रीनिंग समितियों ने जूरी समिति को आवेदनों के अध्ययन में सहायता की। सर्वश्रेष्ठ राज्य, सर्वश्रेष्ठ जिला, सर्वश्रेष्ठ ग्राम पंचायत, सर्वश्रेष्ठ शहरी स्थानीय निकाय, सर्वश्रेष्ठ अनुसंधान/नवाचार/नई तकनीक, सर्वश्रेष्ठ शिक्षा/जन जागरूकता का प्रयास, सर्वश्रेष्ठ टीवी शो, सर्वश्रेष्ठ समाचार पत्र, सर्वश्रेष्ठ विद्यालय सर्वश्रेष्ठ संस्थान/आरडब्ल्यूए/धार्मिक संगठन, सर्वश्रेष्ठ उद्योग, सर्वश्रेष्ठ जल नियामक प्राधिकरण, सर्वश्रेष्ठ जल योद्धा, सर्वश्रेष्ठ गैर सरकारी संगठन, सर्वश्रेष्ठ जल उपयोगकर्ता संघ और सीएसआर गतिविधि के लिए सर्वश्रेष्ठ उद्योग जैसी 16 विभिन्न श्रेणियों में कुल 98 विजेताओं का चयन किया गया। विजेताओं को ट्रॉफी/ प्रशस्ति पत्र देकर सम्मानित किया जाएगा।
पुरस्कार वितरण समारोह के पहले दिन 11 नवंबर, 2020 को उपराष्ट्रपति एम.वें कैया नायडू मुख्य अतिथि होंगे। वह वितरण समारोह का उद्घाटन करेंगे। जल शक्ति मंत्री श्री गजेन्द्र सिंह शेखावत, जल राज्य मंत्री श्री रतन लाल कटारिया और अन्य गणमान्य व्यक्ति भी इस अवसर पर उपस्थित रहेंगे।
दूसरे दिन, यानी 12 नवंबर, 2020 को पर्यावरण, वन और जलवायु परिवर्तन मंत्री श्री प्रकाश जावड़ेकर मुख्य अतिथि होंगे। जल शक्ति के मंत्री श्री गजेन्द्र सिंह शेखावत, जल राज्य मंत्री श्री रतन लाल कटारिया और अन्य गणमान्य व्यक्ति भी इस अवसर पर उपस्थित रहेंगे। पर्यावरणविद् अनिल जोशी  भी अपनी उपस्थिति दर्ज कराएंगे।
राष्ट्रीय जल पुरस्कार के विजेता और दर्शक वर्चुअल प्लेटफॉर्म के माध्यम से समारोह के सीधे प्रसारण में शामिल होंगे। कार्यक्रम का आयोजन हॉल नंबर 5 में विज्ञान भवन में किया जा रहा है। पुरस्कार समारोह का सीधा प्रसारण फेसबुक पेज https://www.facebook.com/mowrrdgr/live पर भी किया जाएगा।
एमजी/एएम/एमएस/एसके
(Visitor Counter : 945
उप राष्ट्रपति सचिवालय
सार्वजनिक जीवन में लोगों को एक-दूसरे की आकांक्षाओं पर खरा उतरना चाहिए: उपराष्ट्रपति
संसद और राज्य विधानसभाओं की पवित्रता बनाए रखना
जन प्रतिनिधियों का प्रथम कर्तव्य
विधायकों से बहस का स्तर बढ़ाने का किया आह्वान
उपराष्ट्रपति ने मीडिया से कहा- रचनात्मक विचार-विमर्श का करें उल्लेख
“ग्रामीण प्रजावनी-सुनकारा सत्यनारायण शासन मंडली प्रसांगलु’’ पुस्तक का किया विमोचन
उपराष्ट्रपति श्री एम. वेंकैया नायडू ने जन-प्रतिनिधियों से आह्वान किया है कि वे लोगों की आकांक्षाओं को पूरा करने के लिए सदैव प्रयासरत रहें और प्रतिनिधित्व करने वाली संस्थाओं की गरिमा बनाए रखें। उपराष्ट्रपति ने कहा कि जनप्रतिनिधि लोगों के द्वारा दी गई जिम्मेदारियों को पूरा करें और राष्ट्र निर्माण की दिशा में सांसद, विधायक और स्थानीय निकाय के सदस्य अपने कार्यकाल का इष्टतम उपयोग करें।
आज नई दिल्ली में रायतू नेसाम पब्लिकेशन्स द्वारा प्रकाशित तेलुगु पुस्तक “ग्रामीण प्रजावनी-सुनकारा सत्यनारायण शासन मंडली प्रसांगलु”  का विमोचन करने के बाद, एक सभा को संबोधित करते हुए, श्री नायडू ने कहा कि श्री सत्यनारायण जैसे लोगों ने अपने वाक-कौशल और लोगों के प्रति समपर्ण की अपनी प्रतिबद्धता के माध्यम से विचार विमर्श के स्तर को उच्च बनाया।
उपराष्ट्रपति ने आंध्र प्रदेश विधानसभा में विधायक के रूप में अपने दिनों का स्मरण करते हुए कहा कि वह चाहते है कि युवा पीढ़ी श्री तेन्नेती विश्वनाधाम, श्री गोथू लताचन्ना, श्री पुचलपल्ली सुंदरराय और श्री सुनकारा सत्यनारायण जैसे विख्यात विधायकों के भाषणों को सुनें और उनसे ज्ञान अर्जित करें।
श्री नायडू ने सभी लोगों से सार्वजनिक जीवन में उपयोगी महत्व के विषयों जैसे कृषि, शिक्षा, ग्रामीण विकास, स्वास्थ्य सेवा और योजनाओं के प्रभावी कार्यान्वयन की अपील की।
उन्होंने राजनीतिक दलों, संसद सदस्यों और विधायकों से रचनात्मक भूमिका निभाने के लिए अपने दृष्टिकोण का पुर्नमूल्यांकन करने का आह्वान करते हुए कहा कि विधानसभाओं में बहस के स्तर को उच्च बनाने की जरूरत है। उन्होंने कहा कि संसद और राज्य विधानसभाओं जैसे संस्थानों की पवित्रता को बनाए रखना जनप्रतिनिधियों का प्रथम कर्तव्य है।
संसद और विधानसभाओं की कार्यवाही में बढ़ते व्यवधानों पर चिंता व्यक्त करते हुए, श्री नायडू ने सभी राजनीतिक दलों से अपील की कि वे अपने सदस्यों के लिए एक आचार संहिता तैयार करें ताकि यह सुनिश्चित हो सके कि विधानसभाओं में सार्थक बहस हों।
उपराष्ट्रपति ने कहा कि मीडिया भी लोगों, खासकर दूरदराज के इलाकों में रहने वाले व्यक्तियों से संबंधित महत्वपूर्ण मुद्दों पर रचनात्मक बहस प्रसारित करें।
इस अवसर पर, भारत के सर्वोच्च न्यायालय के न्यायाधीश, न्यायमूर्ति एल. नागेश्वर राव, श्री के. वी. चौधरी, केंद्रीय सतर्कता आयुक्त, श्री डॉ. लक्ष्मी प्रसाद, श्री के हरि बाबू, संसद सदस्य, डॉ. सूर्य राव, श्री कर्णति वेंकटेश्वर राव और अन्य गणमान्य उपस्थित थे।
गृह मंत्रालय
आपदा जोखिम प्रबंधन पर आईओआरए की बैठक का समापन
प्राथमिकता के लिए कार्य योजना तैयार की गई
आपदा मोचन ने सहयोग को मजबूत बनाने के लिए आपदा जोखिम प्रबंधन  के बारे में इंडियन ओशन रिम एसोसिएशन  क्लस्टर समूह की बैठक आज संपन्न हुई।
इस दो दिवसीय कार्यशाला का आयोजन विदेश मंत्रालय  द्वारा गृह मंत्रालय , राष्ट्रीय आपदा प्रबंधन प्राधिकरण , राष्ट्रीय आपदा मोचन बल  और इंडियन ओशन रिम एसोसिएशन  के सहयोग से किया गया था।
आईओआरए एक अंतर-सरकारी संगठन है और इसके 22 सदस्यों और 9 संवाद भागीदारों में अनेक आपदाग्रस्त देश हैं। आपदा मोचन प्रबंधन  इसका एक प्रमुखता वाला क्षेत्र है और आईओआरए देशों में लचीलेपन में सुधार करने के लिए इसकी कार्य योजना  में विशिष्ट लक्ष्य शामिल हैं।
इस बैठक में प्रतिभागियों ने आईओआरए में डीआरएम के लिए एक मसौदा कार्य योजना तैयार की है। उन्होंने कार्य योजना के तहत सहमत उद्देश्यों को आगे बढ़ाने के लिए डीआरएम कोर समूह की स्थापना की जरूरत के बारे में विचार-विमर्श किया है।
आपदा मोचन दलों की तैनाती और प्रभावित देशों में राहत सामग्री जुटाने समेत आपदा मोचन हस्तक्षेप में सहयोग को मजबूत बनाने के बारे में भी विचार-विमर्श किया गया। इसके अलावा, सूचना के आदान-प्रदान, सर्वोत्तम प्रक्रियाओं, डाटा और प्रारंभिक चेतावनी प्रौद्योगिकियों को साझा करने के बारे में भी चर्चा की गई। भारत सहित आठ सदस्य देशों के कुल 36 प्रतिनिधियों और आईओआरए सचिवालय ने इस बैठक में भाग लिया।
विधि एवं न्याय मंत्रालय
प्रेस विज्ञप्ति
भारतीय संविधान के अनुच्छेद 124 के खंड  द्वारा प्रदत्त शक्ति का प्रयोग करते हुए, राष्ट्रपति ने भारत के मुख्य न्यायाधीश के परामर्श के बाद, दिनांक 10.02.2023 की अधिसूचना द्वारा, उच्च न्यायालयों के निम्नलिखित मुख्य न्यायाधीशों/न्यायाधीशों को भारत के सर्वोच्च न्यायालय में न्यायाधीश के रूप में नियुक्त किया है:-
|
|
क्र.सं.
|
|
नाम 
|
|
नियुक्ति का विवरण
|
|
1.
|
|
राजेश बिंदल, मुख्य न्यायाधीश, इलाहाबाद उच्च न्यायालय
|
|
सर्वोच्च न्यायालय के न्यायाधीश के रूप में
|
|
2.
|
|
अरविंद कुमार, मुख्य न्यायाधीश, गुजरात उच्च न्यायालय
गृह मंत्रालय
44 व्यक्तियों को जीवन रक्षा पदक पुरस्कार – 2017
राष्ट्रपति ने 44 व्यक्तियों को जीवन रक्षा पदक पुरस्कार – 2017 प्रदान किए जाने को मंजूरी दी है। इनमें से 7 लोगों को सर्वोतम जीवन रक्षा पदक, 13 को उत्तम जीवन रक्षा पदक और 24 को जीवन रक्षा पदक प्रदान किए जाएंगे। 07 पुरस्कार मरणोपरांत दिए जायेंगे। इनका विवरण निम्नानुसार है : -
सर्वोतम जीवन रक्षा पदक
1. श्री एफ लालछंदमा , मिजोरम
2. श्री बबलू मार्टिन , मध्य प्रदेश
3. श्री के पुगाजेन्डी , पुडुचेरी
4. मास्टर सुप्रीत राठी , दिल्ली
5. श्री दीपक साहू , मध्य प्रदेश
6. श्री सत्यवीर , दिल्ली
7. श्री बसंत वर्मा , मध्य प्रदेश
उत्तम जीवन रक्षा पदक
1. श्री शेख सलीम गफ़ूर, गुजरात
2. श्री रवि गोर्ले, आंध्र प्रदेश
3. श्री राजेंद्र तुकाराम गुरव, महाराष्ट्र
4. डॉ. सुनीम अहमद खान, जम्मू और कश्मीर
5. श्री बी. लल्तलंगथंगा, मिजोरम
6. श्री लियानमिंगथंगा, मिजोरम
7. मास्टर पंकज महंता, ओडिशा
8. श्री अमीन मोहम्मद, केरल
9. श्री भानु चंद्र पांडेय, महाराष्ट्र
10. श्रीमती रीना पटेल, मध्य प्रदेश
11. श्री सुजन सिंह, हिमाचल प्रदेश
12. श्री सत्येन सिंह, कर्नाटक
13. मास्टर ज़ोनुंतलुआंगा, मिजोरम
जीवन रक्षा पदक
1. श्री हरिओम सिंह बैस, मध्य प्रदेश
2. श्री अबिन चाको, केरल
3. कुमारी ममता दलाई, ओडिशा
4. मास्टर अभय दास, केरल
5. मास्टर चिरायु गुप्ता, उत्तर प्रदेश
6. श्री गायुस जेम्स, अंडमान और निकोबार
7. मास्टर स्टीफन जोसेफ, केरल
8. मास्टर हरिश के. एच., केरल
9. मास्टर निशांत के. यू., कर्नाटक
10. श्री प्रदीप कुमार, दिल्ली
11. श्री सचिन कुमार, उत्तर प्रदेश
12. मास्टर जॉन लालदितसाक, मणिपुर
13. श्री प्रवीण कुमार मिश्रा, मध्य प्रदेश
14. श्री मदन मोहन, पंजाब
15. श्रीमती राजेश्री आर. नायर, केरल
16. श्री नरेंदर, मध्य प्रदेश
17. मास्टर तांबे प्रणय राहुल, महाराष्ट्र
18. श्री सौरभ सिंह राजपूत, मध्य प्रदेश
19. श्री निम्मा वीरा वेंकट रामन, आंध्र प्रदेश
20. कुमारी यामिनी साहू, छत्तीसगढ़
21. श्री प्रभाकर गंगाधर साठे, महाराष्ट्र
22. श्री सुरेंद्र शर्मा, मध्य प्रदेश
23. श्री पुरन मल वर्मा, पश्चिम बंगाल
24. मास्टर जायरेंतलुआंगा, मिजोरम
जीवन रक्षा पदक श्रृंखला पुरस्कार उन व्यक्तियों को दिए जाते हैं जिन्होंने मानवता का परिचय देते हुए किसी दूसरे व्यक्ति की प्राण रक्षा का महान कार्य किया हो। यह पुरस्कार तीन वर्गो - सर्वोतम जीवन रक्षा पदक, उत्तम जीवन रक्षा पदक और जीवन रक्षा पदक के रूप में दिए जाते हैं। जीवन के हर क्षेत्र के स्त्री और पुरुष, दोनों पुरस्कारों के पात्र हैं। पुरस्कार मरणोपरांत भी प्रदान किए जाते हैं।
पुरस्कारों के तहत पदक, गृह मंत्री द्वारा हस्ताक्षरित प्रमाणपत्र और एकमुश्त नकद पुरस्कार दिए जाते हैं, जिन्हें उन राज्यों की सरकारें प्रदान करती हैं जहां के पुरस्कृत व्यक्ति रहने वाले हैं।
रक्षा मंत्रालय
सेना कमांडरों का सम्मेलन कल से दिल्ली में
भारतीय सेना का शीर्ष स्तर का नेतृत्व इस दौरान मौजूदा उभरती सुरक्षा एवं प्रशासनिक चुनौतियों पर विचार-मंथन करेगा
सेना कमांडरों का सम्मेलन अप्रैल 2020 में आयोजित किया जाना था, लेकिन कोविड-19 महामारी के कारण इसे स्थगित करना पड़ गया था। हालांकि, अब इसे दो चरणों में आयोजित किया जाएगा। इस सम्मेलन का पहला चरण 27 से 29 मई, 2020 तक और दूसरा चरण जून 2020 के अंतिम सप्ताह में आयोजित किया जाएगा। उल्लेखनीय है कि सेना कमांडरों का सम्मेलन एक शीर्ष स्तर का आयोजन है, जिसे साल में दो बार आयोजित किया जाता है। इस दौरान अवधारणाओं के स्तर पर विचार-विमर्श किया जाता है और महत्वपूर्ण नीतिगत निर्णयों के साथ इसका समापन होता है।
भारतीय सेना का शीर्ष स्तर का नेतृत्व मौजूदा उभरती सुरक्षा एवं प्रशासनिक चुनौतियों पर विचार-मंथन करेगा और भारतीय सेना के लिए आगे की रूपरेखा तय करेगा। सभी पहलुओं या बारीकियों पर व्यापक चर्चाएं सुनिश्चित करने के लिए सारे ही महत्वपूर्ण निर्णय कॉलेजिएट सिस्टम के माध्यम से लिए जाते हैं जिसमें सेना के कमांडर और वरिष्ठ अधिकारीगण शामिल होते हैं।
साउथ ब्लॉक में आयोजित किए जाने वाले पहले चरण के दौरान लॉजिस्टिक्स और मानव संसाधन से जुड़े अध्ययनों सहित परिचालन और प्रशासनिक मुद्दों से संबंधित विभिन्न पहलुओं पर चर्चाएं की जाएंगी।
उप राष्ट्रपति सचिवालय
बुद्ध पूर्णिमा की पूर्व संध्या पर उपराष्ट्रपति की बधाई
उपराष्ट्रपति श्री जगदीप धनखड़ ने बुद्ध पूर्णिमा के अवसर पर लोगों को बधाई दी है।
उपराष्ट्रपति के संदेश इस प्रकार है:
“मैं बुद्ध पूर्णिमा के शुभ अवसर पर सभी को हार्दिक बधाई और शुभकामनाएं देता हूं।
बुद्ध पूर्णिमा, महात्मा बुद्ध की शिक्षाओं को आत्मसात करने का दिन है, उन्होंने अपना जीवन विचारों और कर्मों द्वारा मानवता को श्रेष्ठता प्रदान करने की दिशा में समर्पित कर दिया। अहिंसा, सहिष्णुता और शांति का उनका संदेश सदियों से हमें एक सद्भावपूर्ण और समावेशी समाज के निर्माण के लिए प्रेरित करता रहा है।
इस शुभ अवसर पर, आइए भगवान बुद्ध के धम्म के सिद्धांतों के प्रति हम स्वयं को पुनः समर्पित करें और सभी प्राणियों के प्रति करुणा और दया के गुणों को धारण करने का प्रयास करें।’’
प्रधानमंत्री कार्यालय
प्रधानमंत्री ने 11वें ब्रिक्स शिखर सम्मेलन के अवसर पर ब्राजील के राष्ट्रपति श्री जेयर मेसियस बोलसोनारो से अलग से मुलाकात की
प्रधानमंत्री श्री नरेन्द्र मोदी ने 11वें ब्रिक्स शिखर सम्मेलन के अवसर पर ब्रासीलिया में 13 नवंबर, 2019 को ब्राजील के राष्ट्रपति श्री जेयर मेसियस बोलसोनारो से अलग से मुलाकात की।
प्रधानमंत्री मोदी ने ब्राजील के राष्ट्रपति को गणतंत्र दिवस 2020 के कार्यक्रम में मुख्य अतिथि के रूप में आमंत्रित किया। ब्राजील के राष्ट्रपति ने खुशी के साथ प्रधानमंत्री मोदी का निमंत्रण स्वीकार किया।
दोनों नेताओं ने इस बात पर सहमति जताई कि दोनों देश इस मौके पर रणनीतिक साझेदारी को व्यापक रूप से बढ़ा सकते हैं। प्रधानमंत्री मोदी ने कहा कि वह व्यापार से संबंधित मामलों पर चर्चा के लिए उत्सुक हैं। उन्होंने ब्राजील से कृषि उपकरण, पशुपालन, फसल कटाई के बाद की प्रौद्योगिकी और जैव ईंधन सहित कई क्षेत्रों में संभावित निवेश की रूपरेखा भी तैयार की।
ब्राजील के राष्ट्रपति ने अपनी तत्परता व्यक्त करते हुए प्रधानमंत्री मोदी को बताया कि उनके साथ एक बड़ा व्यापारिक प्रतिनिधिमंडल भारत जाएगा। दोनों नेताओं ने अंतरिक्ष और रक्षा क्षेत्रों सहित सहयोग के अन्य क्षेत्रों पर भी चर्चा की। प्रधानमंत्री मोदी ने भारतीय नागरिकों को वीजा मुक्त यात्रा की सुविधा प्रदान करने के लिए राष्ट्रपति के फैसले का स्वागत किया।
आर.के.मीणा/आरएनएम/एएम/एके/एसके-4174
(Visitor Counter : 235
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 156.76 करोड़ से अधिक टीके लगाए जा चुके हैं
बीते चौबीस घंटों में 66 लाख से अधिक टीके लगाए गए
स्वस्थ होने की वर्तमान दर 94.51 प्रतिशत
पिछले 24 घंटों में 2,71,202 नए मामले सामने आए
अब तक 7,743 ओमिक्रॉन के मामले सामने आए,कल के मुकाबले 28.17 प्रतिशत की वृद्धि
भारत में सक्रिय मरीजों की संख्या 15,50,377 है
साप्ताहिक सक्रिय मामलों की दर 13.69 प्रतिशत है
पिछले 24 घंटों में 66 लाख से अधिक  वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 156.76 करोड़  से अधिक हो गया। इस उपलब्धि को 1,68,19,744 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,90,230
|
|
दूसरी खुराक
|
|
97,78,245
|
||
|
प्रीकॉशन खुराक
|
|
17,92,784
|
|
अग्रिम पंक्ति के कर्मी
|
|
पहली खुराक
|
|
1,83,88,876
|
|
दूसरी खुराक
|
|
1,70,49,834
|
||
|
प्रीकॉशन खुराक
|
|
14,45,001
|
|
15-18 वर्ष आयु वर्ग
|
|
पहली खुराक
|
|
3,38,50,912
|
|
18-44 वर्ष आयु वर्ग
|
|
पहली खुराक
|
|
52,43,73,196
|
|
दूसरी खुराक
|
|
36,77,87,472
|
|
45-59 वर्ष आयु वर्ग
|
|
पहली खुराक
|
|
19,74,63,780
|
|
दूसरी खुराक
|
|
16,06,21,798
|
|
60 वर्ष से अधिक आयु वर्ग
|
|
पहली खुराक
|
|
12,30,32,724
|
|
दूसरी खुराक
|
|
10,05,59,109
|
|
प्रीकॉशन खुराक
|
|
10,81,493
|
|
प्रीकॉशन खुराक
|
||
|
43,19,278
|
|
कुल
|
|
|
|
1,56,76,15,454
पिछले 24 घंटों में 1,38,331 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 3,50,85,721 हो गई है।
नतीजतन, भारत में स्वस्थ होने की दर 94.51 प्रतिशत है।
पिछले 24 घंटे में 2,71,202 नए मरीज सामने आए हैं।
वर्तमान में 15,50,377 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 4.18 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 16,65,404 जांच की गई हैं। भारत ने अब तक कुल 70.24 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 13.69 प्रतिशत है, दैनिक रूप से पुष्टि वाले मामलों की दर 16.28 प्रतिशत है।
राष्ट्रपति सचिवालय
राष्ट्रपति ने डॉ. जाकिर हुसैन को उनकी जन्म जयंती पर पुष्पांजलि अर्पित की
राष्ट्रपति श्रीमती द्रौपदी मुर्मु ने आज  राष्ट्रपति भवन में भारत के पूर्व राष्ट्रपति डॉ. जाकिर हुसैन को उनकी जन्म जयंती पर पुष्पांजलि अर्पित की।
पूर्वोत्तर क्षेत्र विकास मंत्रालय
स्वच्छता, शासन और सेवा: स्वच्छ भारत का मार्ग प्रशस्त करना
उत्तर पूर्वी क्षेत्र विकास मंत्रालय  के सचिव श्री चंचल कुमार ने वरिष्ठ अधिकारियों और 2021 बैच के तीन आईएएस प्रशिक्षुओं के साथ मिलकर आज नई दिल्ली के विज्ञान भवन  में एक सफल श्रमदान पहल का नेतृत्व किया।
यह पहल 'स्वच्छ और स्वस्थ भारत' के दृष्टिकोण में सक्रिय रूप से योगदान करने के लिए एमडीओएनईआर टीम की दृढ़ प्रतिज्ञता का प्रमाण थी। स्वच्छता अभियान में उत्साहपूर्ण भागीदारी राष्ट्र की भलाई पर सकारात्मक प्रभाव डालने के प्रति उनके समर्पण को रेखांकित करती है।
श्रमदान के दौरान, प्रतिभागियों ने स्वच्छ भारत की दृष्टि के अनुरूप स्वच्छता, सुशासन और समर्पित सार्वजनिक सेवा को बढ़ावा देने के अपने मजबूत संकल्प का प्रदर्शन किया। एमडीओएनईआर के सचिव श्री चंचल कुमार, वरिष्ठ अधिकारियों और युवा आईएएस प्रशिक्षुओं के सामूहिक प्रयास एक प्रेरक उदाहरण के रूप में काम करते हैं कि कैसे व्यक्ति और संगठन परिवर्तन लाने के लिए एक साथ आ सकते हैं।
एमडीओएनईआर के सचिव श्री चंचल कुमार ने स्वच्छता अभियान में उनकी उत्साहपूर्ण भागीदारी के लिए पूरी टीम का आभार व्यक्त किया। उन्होंने न केवल अपने कार्यालयों में बल्कि देश भर के संस्थानों में स्वच्छता को बढ़ावा देने के लिए मंत्रालय की गहरी प्रतिबद्धता दोहराई।
इस श्रमदान पहल का सफल क्रियान्वयन स्वच्छता के प्रति एमडीओएनईआर के समर्पण और स्वच्छ भारत अभियान के प्रति उसकी प्रतिबद्धता को रेखांकित करता है। उनके प्रयास स्वच्छता ही सेवा अभियान और कचरा-मुक्त भारत बनाने के बड़े आंदोलन की भावना को दर्शाते हैं।
वित्त मंत्रालय
सीबीआईसी द्वारा कोच्चि में विश्व सीमा शुल्क संगठन  के एशिया प्रशांत क्षेत्र के सीमा शुल्क प्रशासन के क्षेत्रीय प्रमुखों की बैठक का आयोजन
केन्द्रीय अप्रत्यक्ष कर और सीमा शुल्क बोर्ड  ने कोच्चि में विश्व सीमा शुल्क संगठन  के एशिया प्रशांत क्षेत्र के सीमा शुल्क प्रशासन के क्षेत्रीय प्रमुखों की बैठक आयोजित की है। यह बैठक 8-10 मई, 2019 तक चलेगी। 1 जुलाई, 2018 को दो वर्षों की अवधि के लिए भारत को एशिया-प्रशांत क्षेत्र का वाईस-चेयर बनाया गया है।
इस बैठक में डब्ल्यूसीओ द्वारा क्षेत्र में देशों के बीच व्यापार को बढ़ावा देने, सुविधाजनक बनाने और सुरक्षा प्रदान करने के लिए प्रारंभ किए गए विभिन्न कार्यक्रमों में हुई प्रगति पर विचार-विमर्श किया जाएगा। इस उद्देश्यों की पूर्ति के लिए तकनीकी सहायता और क्षमता निर्माण पर भी विचार किया जाएगा।
सीबीआईसी के चैयरमेन डॉ. प्रणब कुमार दास इस बैठक की अध्यक्षता कर रहे है। इस बैठक में एशिया-प्रशांत क्षेत्र के 20 से अधिक देशों के सीमा-शुल्क प्रतिनिधि मंडल भाग ले रहे हैं। बैठक में डबल्यूसीओ के वरिष्ठ अधिकारी तथा इसके क्षेत्रीय संगठनों जैसे रिजनल ऑफिस फोर कैपासिटी बिल्डिंग  तथा रिजनल इंटेलीजेंस लियोनिंग ऑफिस  के प्रतिनिधि भी भाग ले रहे हैं।
अपने उद्घाटन भाषण में सीबीआईसी के चैयरमेन ने उन सिद्धांतों की रूपरेखा बताई जिसके आधार पर भारत एशिया-प्रशांत क्षेत्र के वाईस-चैयर के रूप में अपनी भूमिका निभा रहा है-
- क्षेत्र में बेहतर संचार और कनेक्टिविटी
- आधुनिक तकनीक का उपयोग
- समावेशी दृष्टिकोण, और
- प्रमुख मसलों पर आम सहमति
श्री दास ने कहा कि व्यापार को आसान बनाने के उपायों, सीमा-पार ई-कॉमर्स लेन-देन, छोटे द्वीप अर्थव्यवस्थाओं का क्षमता निर्माण तथा संशोधित क्योटो सम्मेलन  जैसे विषयों पर विशेष ध्यान दिया जाना चाहिए।
डब्ल्यूसीओ के महासचिव डॉ. कुनियो मिकुरिया ने अपने संबोधन में कहा कि वर्तमान वैश्विक परिदृश्य में सीमा शुल्क की प्रमुख भूमिका है। उन्होंने कहा कि डब्ल्यूसीओ वैश्विक व्यापार से संबंधित सुरक्षा को बेहतर बनाने तथा सीमापार प्रक्रियाओं को सरल बनाने में महत्वपूर्ण भूमिका निभा रहा है।
बैठक में एशिया-प्रशांत क्षेत्र के रणनीतिक प्राथमिकताओं समेत डब्ल्यूसीओ के कार्यक्रमों, आरओसीबी, आरआईएलओ, सुरक्षा संबंधी मुद्दे, व्यापार में आसानी, ई-कॉमर्स आदि विषयों पर भी विचार किया जाएगा।
सीमा शुल्क और व्यापार के बीच परस्पर सहयोग की महत्व को ध्यान में रखते हुए 7 मई, 2019 को व्यापार दिवस  का आयोजन किया गया। इस दिन व्यापार व उद्योग जगत तथा थिंक टैंक के प्रतिनिधियों ने क्षेत्र के सीमा शुल्क प्रशासन पर आधारित अपने विचार और अनुभव साझा किए।
युवा कार्यक्रम एवं खेल मंत्रालय
खेलों में पारंगत नागरिक प्रशासकों को खेल प्रशासन का दायित्व सौंपा जाना चाहिए : हॉकी ओलंपियन डॉ. एम.पी. गणेश
भारतीय टीम का ब्लेज़र प्राप्त करना और पहनना, मेरे लिए सबसे बड़ा पुरस्कार था: शीर्ष महिला क्रिकेटर अंजुम चोपड़ा
दुनिया भर में टोक्यो ओलम्पिक की धूम के चलते देश पहले से ही 'स्पोर्ट्स मोड' में है। ऐसे में पत्र सूचना कार्यालय  और क्षेत्रीय प्रसार कार्यालय,  चंडीगढ़ ने आज "खेलों में महिलाएं" विषय पर एक वेबिनार का आयोजन किया। अंतरराष्ट्रीय खिलाड़ी, ओलंपियन और भारतीय पुरुष हॉकी टीम के पूर्व कप्तान डॉ. एम.पी. गणेश और भारतीय महिला क्रिकेट टीम की पूर्व कप्तान, सुश्री अंजुम चोपड़ा, अतिथि वक्ता थे। दोनों वक्ता अपने अपने खेल में पद्म श्री और अर्जुन पुरस्कार विजेता हैं।
वेबिनार के दौरान स्वागत भाषण में पत्र सूचना कार्यालय-पीआईबी, चंडीगढ़ में अपर महानिदेशक श्रीमती देवप्रीत सिंह, ने उन महिला खिलाड़ियों की शानदार उपलब्धियों की सराहना की, जिन्होंने रास्ते में आने वाली विभिन्न बाधाओं को पार करके देश को गौरवान्वित किया है।
डॉ. मुलेरा पूवैया गणेश भारतीय टीम के कोच भी रहे थे और उन्हें वर्ष 1973 में अर्जुन पुरस्कार और वर्ष 2020 में पद्म श्री सम्मान से अलंकृत किया गया था। सुश्री अंजुम चोपड़ा एक क्रिकेट विश्लेषक और भारत में टेलीविजन पर पहली महिला स्पोर्ट्स विशेषज्ञ हैं। सुश्री अंजुम की उपलब्धियों के लिए वर्ष 2007 में अर्जुन पुरस्कार और वर्ष 2014 में पद्म श्री सम्मन से अलंकृत किया गया था।
एक दिलचस्प बातचीत में, दर्शकों के एक प्रश्न का उत्तर देते हुए, सुश्री अंजुम ने कहा, “हर किसी को प्रोत्साहन की आवश्यकता होती है, चाहे वह पुरुष हो या महिला खिलाड़ी। हालांकि, एक पुरुष और एक महिला के लिए, दोनों की दुनिया अलग-अलग होती है। खेल आमतौर पर पुरुषों से जुड़े होते हैं। लेकिन, यह हमारी पीढ़ी ही है जो इस धारणा को बदल देगी।”
यह पूछे जाने पर कि कौन सी भूमिका, यानी, एक शीर्ष क्रिकेटर, एक अभिनेत्री या एक कमेंटेटर ने उन्हें सबसे ज्यादा खुशी दी है? उन्होंने तुरंत उत्तर देते हुए कहा, "भारतीय टीम की ब्लेज़र हासिल करना और पहनना ही मेरी सबसे बड़ी खुशी थी।"
चित्र : वेबिनार के दौरान अतिथि वक्ता डॉ. एम.पी. गणेश और सुश्री अंजुम चोपड़ा
हॉकी के बारे में दिलचस्प चर्चा में डॉ. एम.पी. गणेश ने कहा, ''भारत को अपना खेल खुद खेलने की जरूरत है। खिलाड़ियों के लिए निरंतर दीर्घकालिक खेल रणनीति बनाने के लिए भारत के पास अपने राष्ट्रीय कोच होने चाहिए। भारत में प्रतिभाओं की कोई कमी नहीं है।" उन्होंने यह भी कहा कि विशिष्ट कठिनाई का समाधान निकालने के लिए ही विदेशी प्रशिक्षकों को केवल छोटी अवधि के लिए बुलाया जाना चाहिए।
उन्होंने जोर देकर कहा कि माध्यमिक और उच्च माध्यमिक विद्यालयों में खेलों को अनिवार्य विषय बनाया जाना चाहिए, क्योंकि इससे भारत को अधिक से अधिक प्रतिभाओं का पोषण करने में मदद मिलेगी। प्रशासन में खिलाड़ियों की भागीदारी के बारे में एक प्रश्न का उत्तर देते हुए डॉ. एम. पी. गणेश ने कहा, "खेलों में पारंगत नागरिक प्रशासकों को खेल प्रशासन का दायित्व सौंपा जाना चाहिए और वह भी लम्बी अवधि के लिए।”
पत्र सूचना कार्यालय, चंडीगढ़ के सहायक निदेशक श्री हिमांशु पाठक ने वेबिनार सत्र का संचालन किया। वेबिनार में विभिन्न स्कूलों और कॉलेजों के छात्रों, भारतीय खेल प्राधिकरण  के क्षेत्रीय केंद्रों के प्रशिक्षकों और प्रशिक्षु एथलीटों और क्षेत्र के सूचना और प्रसारण मंत्रालय के अधिकारियों ने भाग लिया।
प्रधानमंत्री कार्यालय
प्रधानमंत्री और जर्मनी संघीय गणराज्य की चांसलर महामहिम डॉ. एंजेला मर्केल के बीच जी-20 शिखर सम्मेलन की पृष्ठभूमि में बैठक
प्रधानमंत्री श्री नरेन्द्र मोदी ने 31 अक्टूबर 2021 को इटली के रोम में जी-20 शिखर सम्मेलन की पृष्ठभूमि में जर्मनी संघीय गणराज्य की चांसलर डॉ. एंजेला मर्केल से मुलाकात की।
दीर्घकालिक आपसी सहयोग एवं व्यक्तिगत मित्रता को याद करते हुए, प्रधानमंत्री ने सिर्फ जर्मनी में ही नहीं बल्कि यूरोपीय और वैश्विक स्तर पर भी नेतृत्व के लिए चांसलर मर्केल की सराहना की। उन्होंने डॉ. मर्केल के उत्तराधिकारी के साथ घनिष्ठ रणनीतिक साझेदारी जारी रखने के प्रति अपनी प्रतिबद्धता व्यक्त की।
दोनों नेताओं ने भारत और जर्मनी के बीच घनिष्ठ द्विपक्षीय सहयोग पर संतोष व्यक्त किया तथा आपसी व्यापार एवं निवेश से जुड़े संबंधों को और गहरा बनाने का संकल्प लिया। वे हरित हाइड्रोजन सहित नए क्षेत्रों में भारत-जर्मनी रणनीतिक साझेदारी के दायरे का विस्तार करने पर भी सहमत हुए।
प्रधानमंत्री ने डॉ. मर्केल को उनके उज्जवल भविष्य के लिए शुभकामनाएं दीं और उन्हें भारत आने का निमंत्रण दिया।